                                                                                               



  PARLAMENTUL ROMÂNIEI

  CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                        Bucureşti, 18 iunie 2012

                        Nr. PL.x 173/2012


   RAPORT

asupra

 proiectului de Lege pentru modificarea şi completarea
 Legii nr.192/2006 privind medierea şi organizarea profesiei de mediator
      În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea Legii nr.192/2006 privind medierea şi organizarea profesiei de mediator, trimis cu adresa nr. PL.x 173 din 29 mai 2012 şi înregistrat cu nr.31/397 din 31 mai 2012.
     Senatul, în calitate de primă Cameră sesizată, a adoptat iniţiativa legislativă în şedinţa din 21 mai 2012, ca urmare a depăşirii termenului de adoptare, potrivit art.75 alin.(2) teza a III-a din Constituţia României republicată.

     Potrivit prevederilor art.75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera  Deputaţilor este Cameră decizională. 

     Consiliul Legislativ a avizat favorabil iniţiativa legislativă, conform avizului nr. 1408 din 27 decembrie 2011.  

     Proiectul de lege are ca obiect de reglementare modificarea şi completarea Legii nr. 192/2006 privind medierea şi organizarea profesiei de mediator, în sensul instituirii obligaţiei de a participa la şedinţa de informare privind medierea în caz de conflict, precum şi modificarea procedurii de alegere a Consiliului de mediere şi de luare a hotărârilor în cadrul acestuia.
      În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă în şedinţa din data de 18 iunie 2012

     La dezbaterea iniţiativei legislative au participat, în calitate de invitaţi, din partea Ministerului Justiţiei, domnul, Florin Aurel Moţiu, secretar de stat, doamna Nicoleta Miclăuş, consilier juridic, iar din partea Consiliului de Mediere, domnul Ion Dedu, vicepreşedinte şi  domnul Zeno Sustac, membru.
   Din numărul total de 23 de membri ai Comisiei juridice, de disciplină şi imunităţi au participat la şedinţă 14 deputaţi. 

   În urma dezbaterilor şi a opiniilor exprimate, membrii Comisiei au hotărât, cu majoritate de voturi            (7 voturi pentru şi 1 vot împotrivă), să propună plenului Camerei Deputaţilor adoptarea proiectului de Lege pentru modificarea şi completarea Legii nr.192/2006 privind medierea şi organizarea profesiei de mediator cu amendamentele admise, care sunt redate în Anexa nr. 1 la prezentul raport. Amendamentele respinse sunt redate în Anexa nr. 2, care face parte integrantă din prezentul raport.
   În raport de obiectul şi conţinutul său, iniţiativa legislativă face parte din categoria legilor ordinare.

                       PREŞEDINTE,                                                                                   SECRETAR,
                     Daniel BUDA                                                                             Gabriel ANDRONACHE

Consilier, Ciprian Bucur

Anexa I

 Amendamente admise

	Nr. crt.
	      Legea nr. 192/2006
	Text Senat
	Text  propus de Comisie  (autorul amendamentului)
	Motivare

	1. 
	__________________
	Lege

pentru modificarea şi completarea Legii nr. 192/2006 privind medierea şi organizarea profesiei de mediator


	Nemodificat

	

	2. 
	___________________
	Art. I. – Legea nr. 192/2006 privind medierea şi organizarea profesiei de mediator, publicată în Monitorul Oficial al României, Partea I, nr. 441 din 22 mai 2006, cu modificările şi completările ulterioare, se modifică şi se completează după cum urmează:


	Nemodificat

	

	3. 
	Art. 1.- (1) Medierea reprezintă o modalitate de soluţionare a conflictelor pe cale amiabilă, cu ajutorul unei terţe persoane specializate în calitate de mediator, în condiţii de neutralitate, imparţialitate, confidenţialitate şi având liberul consimţământ al părţilor.
	1. Articolul  1 se modifică şi va avea următorul cuprins:

„Art. 1. - Medierea reprezintă o modalitate de soluţionare a conflictelor pe cale amiabilă, cu ajutorul unei terţe persoane specializate în calitate de mediator, în condiţii de neutralitate, imparţialitate şi confidenţialitate.”


	 Se elimină.
Autor: deputat Alina Gorghiu
	

	4. 
	Art. 2 - (1) Dacă legea nu prevede altfel, părţile, persoane fizice sau persoane juridice, pot recurge la mediere în mod voluntar, inclusiv după declanşarea unui proces în faţa instanţelor competente, convenind să soluţioneze pe această cale orice conflicte în materie civilă, comercială, de familie, în materie penală, precum şi în alte materii, în condiţiile prevăzute de prezenta lege.

	2. Alineatul (1) al articolului 2 se modifică şi va avea următorul cuprins:

Art. 2 alin (1) Dacă legea nu prevede altfel, părţile, persoane fizice sau persoane juridice, recurg la mediere, inclusiv după declanşarea unui proces în faţa instanţelor competente, în vederea soluţionării pe această cale a conflictelor în materie civilă, comercială, de familie, în materie penală, precum şi în alte materii, în condiţiile prevăzute de prezenta lege.  Partea care nu se prezintă la mediere va suporta integral cheltuielile judiciare avansate de stat şi pe cele efectuate de partea adversă, indiferent de soluţia care se va da pe fondul cauzei.


	1. Alineatul (1) al articolului 2 se modifică şi va avea următorul cuprins:

Art. 2.- (1) Dacă legea nu prevede altfel, părţile, persoane fizice sau persoane juridice, sunt obligate să participe la şedinţa de informare privind medierea, inclusiv după declanşarea unui proces în faţa instanţelor competente, în vederea soluţionării pe această cale a conflictelor în materie civilă, de familie, în materie penală, precum şi în alte materii, în condiţiile prevăzute de prezenta lege. Dispoziţiile art. 182 alin. (1) pct.1 lit.e) din Codul de procedură civilă rămân aplicabile în mod corespunzător.

Autor: deputat Alina Gorghiu.


	Art. 182: Încălcarea obligaţiilor privind desfăşurarea procesului. Sancţiunile
 (1) Dacă legea nu prevede altfel, instanţa, potrivit dispoziţiilor prezentului articol, va putea sancţiona următoarele fapte săvârşite în legătură cu procesul, astfel:
1.cu amendă judiciară de la 100 lei la 1.000 lei:
…………………

„f) refuzul părţii de a se prezenta la şedinţa de informare cu privire la avantajele medierii, în situaţiile în care a acceptat, potrivit legii;”

	5. 
	Art. 7. - Poate deveni mediator persoana care îndeplineşte următoarele condiţii:
	3. Partea introductivă a  articolului 7 se modifica şi va avea următorul cuprins:

„Art. 7.- Poate deveni mediator persoana care îndeplineşte cumulativ următoarele condiţii:”

	2. Nemodificat

	

	6. 
	Art. 10. - Instituţiile şi celelalte persoane juridice care desfăşoară, conform art. 9, programe de formare a mediatorilor se înscriu de către Consiliul de mediere pe o listă, care va fi pusă la dispoziţie celor interesaţi la sediul său, al instanţelor judecătoreşti şi al autorităţilor administraţiei publice locale, precum şi la sediul Ministerului Justiţiei şi pe pagina de Internet a acestuia.

	 ----------------------------------------
	3. Articolul 10 se modifică şi va avea următorul cuprins:

„Art. 10 - Instituţiile şi celelalte persoane juridice care desfăşoară, conform art. 9, programe de formare profesională a mediatorilor se înscriu de către Consiliul de mediere pe o listă, care va fi pusă la dispoziţie celor interesaţi la sediul său, al instanţelor judecătoreşti şi al autorităţilor administraţiei publice locale, precum şi la sediul Ministerului Justiţiei şi pe pagina de Internet a acestuia.”

Autor: Comisia juridică.
	Pentru unitatea terminologiei

	7. 
	Art. 17 

(3) Consiliul de mediere este format din 9 membri titulari şi 3 membri supleanţi, aleşi prin vot direct sau prin reprezentare de mediatorii autorizaţi, în condiţiile prevăzute în Regulamentul de organizare şi funcţionare a Consiliului de mediere.


	4. Alineatul (3) al articolului 17 se modifică şi va avea următorul cuprins:

„(3) Consiliul de mediere este format din 9 membri titulari şi 3 membri supleanţi, aleşi prin vot direct şi secret de mediatorii activi, în condiţiile prevăzute în Regulamentul de organizare şi funcţionare a Consiliului de mediere.”


	   4. Alineatele (3) şi (4) ale articolului 17 se modifică şi vor avea următorul cuprins:

„(3) Consiliul de mediere este format din 9 membri titulari şi 3 membri supleanţi, aleşi prin vot direct şi secret de mediatorii cu drept de vot, în condiţiile prevăzute în Regulamentul de organizare şi funcţionare a Consiliului de mediere.
Autor: deputat Alina Gorghiu.
	

	
	Art. 17 ….

(4) Mandatul membrilor Consiliului de mediere este de 2 ani.
	5. Alineatul (4) al articolului 17  se modifică şi va avea următorul cuprins:

„(4) Mandatul membrilor Consiliului de Mediere este de 2 ani, cu posibilitatea prelungirii acestuia o singură dată.


	(4) Mandatul membrilor Consiliului de Mediere este de 4 ani.”
Autori: deputaţii Alina Gorghiu, Gabriel Andronache, Bogdan Ciucă.


	

	8. 
	(1) Consiliul de mediere va alege un preşedinte şi un vicepreşedinte şi va desemna dintre membrii săi o comisie cu activitate permanentă, care pregăteşte lucrările Consiliului de mediere. Durata mandatului membrilor comisiei este de un an.

	6. Alineatul (1) al articolului  18 se modifică şi va avea următorul cuprins:

„Art. 18.- (1) Preşedintele şi vicepreşedintele sunt aleşi în funcţii de către mediatorii activi, odată cu alegerea membrilor Consiliului de mediere.”

	5. Alineatul (1) al articolului  18 se modifică şi va avea următorul cuprins:

„Art. 18. - (1) Consiliul de mediere va alege un preşedinte şi un vicepreşedinte şi va desemna dintre membrii săi o comisie cu activitate permanentă, care pregăteşte lucrările Consiliului de mediere. Durata mandatului membrilor comisiei este de 2 ani.”
Autor: deputat Alina Gorghiu.

	

	9. 
	–––––––––––––––
	1. La articolul 18, după alineatul (1) se introduce un nou alineat, alin. (11), cu următorul cuprins:

„(11). -  Consiliul de mediere va desemna dintre membrii săi o comisie cu activitate permanentă, care pregăteşte lucrările Consiliului de mediere. Durata mandatului membrilor comisiei permanente este de 2 ani.”


	Se elimină.

Autor: deputat Alina Gorghiu.
	

	10. 
	Art 19 

(2) Şedinţele Consiliului de mediere sunt publice, cu excepţia cazului în care membrii săi hotărăsc altfel.

	2. Alineatul (2) al articolului 19 se modifică şi va avea următorul cuprins:
„(2) Şedintele Consiliului de mediere sunt publice, indiferent de ordinea de zi, şi se desfăşoară în prezenţa a cel puţin şapte membri.” 


	6. Alineatul (2) al articolului 19 se modifică şi va avea următorul cuprins:
“(2) Şedintele Consiliului de mediere se desfăşoară în prezenţa a cel puţin 
7 membri şi sunt publice, cu excepţia cazului în care membrii săi hotărăsc altfel.”

Autor: deputat Alina Gorghiu.

	

	11. 
	(4) În exercitarea atribuţiilor sale, Consiliul de mediere adoptă hotărâri cu votul majorităţii membrilor care îl compun.
	3. Alineatul (4) al articolului 19 se modifică şi va avea următorul cuprins:

„ (4) În exercitarea atribuţiilor sale, Consiliul de mediere adoptă hotărâri cu votul majorităţii membrilor prezenţi.” 


	Se elimină.

Autor: deputat Alina Gorghiu.
	

	12. 
	m1)organizează alegerea următorului consiliu de mediere, în condiţiile prevăzute de lege;        
	4.  Litera m1) a articolului 20 se modifică şi va avea următorul cuprins:
“m1) organizează alegerile pentru următorul Consiliu de mediere, şi statuează/ elaborează procedurile de organizare a alegerilor. Declanşarea procedurii de organizare a alegerilor se face cu 6 luni  înainte de expirarea mandatului Consiliului de mediere la acea dată.”
	7. Litera m1) a articolului 20 se modifică şi va avea următorul cuprins:

“m1) organizează alegerile pentru următorul Consiliu de mediere şi elaborează procedurile de organizare a alegerilor. Declanşarea procedurii de organizare a alegerilor se face cu 6 luni  înainte de expirarea mandatului Consiliului de mediere la acea dată.”
Autor: deputat Alina Gorghiu.

	

	13. 
	(21) În procesele şi cererile în materie civilă şi comercială, înainte de introducerea cererii de chemare în judecată, părţile pot încerca soluţionarea litigiului prin mediere.
	5. Alineatul (21) al articolului 43 se modifică şi va avea următorul cuprins:

„(21) Părţile şi/sau partea interesată, după caz, sunt ţinute sa facă dovada că au încercat soluţionarea litigiului prin mediere în conflictele născute în următoarele domenii:


	 Se elimină. 

Autor: deputat Alina Gorghiu.

	Acest articol a fost mutat la art. 601, nou introdus.

	
	_______________
	a) În domeniul protecţiei consumatorilor, când consumatorul invocă existenţa unui prejudiciu ca urmare a achiziţionării unui produs sau unui serviciu defectuos, a nerespectării clauzelor contractuale ori garanţiilor acordate, a existenţei unor clauze abuzive cuprinse în contractele încheiate între consumatori şi agenţii economici, ori a încălcării altor drepturi prevăzute în legislaţia naţională sau a Uniunii Europene în domeniul protecţiei consumatorilor;


	a) Se elimină. 

Autor: deputat Alina Gorghiu.

	

	
	_______________
	b) În materia dreptului familiei;


	b) Se elimină. 

Autor: deputat Alina Gorghiu.


	

	
	
	c) În domeniul răspunderii profesionale în care poate fi angajată răspunderea profesională, respectiv cauzele de malpraxis, în măsura în care prin legi speciale nu este prevăzută o altă procedură;


	c) Se elimină. 

Autor: deputat Alina Gorghiu.

	

	
	
	d) În litigiile de muncă izvorâte din încheierea, executarea şi încetarea contractelor individuale si colective de muncă;


	d) Se elimină. 

Autor: deputat Alina Gorghiu.

	

	
	
	e) În litigiile civile a căror valoare este sub 50.000 lei, cu excepţia litigiilor în care s-a pronunţat o hotărâre executorie de deschidere a procedurii de insolvenţă a unei societăţi comerciale şi a acţiunilor referitoare la Registrul Comerţului.
	e) Se elimină. 

Autor: deputat Alina Gorghiu.

	

	
	
	f) În cazul infracţiunilor pentru care acţiunea penală se pune în mişcare la plângerea prealabilă a persoanei vătămate şi împăcarea părţilor înlătură răspunderea penală şi/sau în cazul infracţiunilor cercetate la plângere prealabilă, după formularea plângerii, dacă făptuitorul este cunoscut sau a fost identificat. Partea care nu se prezintă la mediere va suporta integral cheltuielile judiciare avansate de stat şi pe cele efectuate de partea adversă, indiferent de soluţia care se va da pe fondul cauzei.


	f) Se elimină. 

Autor: deputat Alina Gorghiu.

	

	14. 
	
	6. La articolul 43, după alineatul (21) se introduce un nou alineat, alin. (22), cu următorul cuprins:
„(22) Înainte de sesizarea instanţei de judecată sau a organului de urmărire penală, părţile sau oricare dintre acestea sunt ţinute să încerce soluţionarea conflictului prin mediere, sub sancţiunea prematurităţii introducerii cererii de chemare în judecată sau a plângerii penale prealabile.”

	Se elimină.

Autor: deputat Alina Gorghiu.
	

	15. 
	Art. 49.- Termenul de prescripţie a dreptului la acţiune pentru dreptul litigios supus medierii se suspendă începând cu data semnării contractului de mediere, până la închiderea procedurii de mediere în oricare dintre modurile prevăzute de prezenta lege.

	7. Art. 49 se modifică şi va avea următorul cuprins:
„Art. 49.- (1) Termenul de prescripţie a dreptului la acţiune pentru dreptul litigios supus medierii se suspendă începând cu data iniţierii procedurii de mediere, până la închiderea acesteia, în oricare din modurile prevăzute de prezenta lege, dar nu mai mult de 90 de zile.


	 Se elimină.

Autor: deputat Alina Gorghiu.

	

	
	
	 (2) În cazul încheierii acordului de mediere, de către părţi, termenul de prescripţie la acţiune se întrerupe.”


	(2) Se elimină.
Autor: deputat Alina Gorghiu.

	

	16. 
	(4) În cazul în care conflictul mediat vizează transferul dreptului de proprietate privată privind bunurile imobile, părţile vor prezenta acordul redactat de către mediator notarului public sau instanţei de judecată pentru îndeplinirea condiţiilor de fond şi de formă impuse de lege, sub sancţiunea nulităţii absolute.


	
	8. Alineatul (4) al articolului 58 se modifică şi va avea următorul cuprins:

„(4) În cazul în care conflictul mediat vizează transferul dreptului de proprietate privind bunurile imobile cât şi al altor drepturi reale, a partajelor şi a cauzelor succesorale, sub sancţiunea nulităţii absolute, acordul redactat de către mediator va fi prezentat notarului public sau instanţei de judecată, pentru ca acestea, având la baza acordul de mediere, sa verifice condiţiile de fond şi formă prin procedurile prevăzute de lege şi să emită  un act autentic sau o hotărâre judecatorescă cu respectarea procedurilor legale. Acordurile de mediere vor fi verificate cu privire la indeplinirea condiţiilor de fond şi formă, notarul public sau instanţa de judecată putându-le aduce modificările şi completările corespunzătoare cu acordul părţilor.

Autor: Comisia juridică.
	     Pentru corelare cu prevederile art. 885 şi urm. Cod civil pentru a se putea înscrie dreptul în cartea funciară, chiar dacă provine din moştenire în condiţiile art. 887 alin.(3) şi urmare renunţării la un drept potrivit art. 889 Cod civil. De subliniat că prin act constitutiv de drepturi se înţelege şi partajul.

	
	–––––––––––––––––––
	––––––––––––––––––––––––––


	 9. După alineatul (4) al articolului 58 se introduce un nou alineat, alineatul (41), cu următorul cuprins:

“(41) De obligaţiile prevazute la alin. (4) este ţinut mediatorul şi în cazul în care prin acordul de mediere se constituie, se modifică sau se stinge orice drept real imobiliar.”
Autor: Comisia juridica
	

	17. 
	Art. 59 Înţelegerea părţilor poate fi supusă autentificării notarului public ori, după caz, încuviinţării instanţei de judecată, în condiţiile prevăzute la art. 63.
	14. Articolul 59 se modifică şi va avea următorul cuprins:

„Art. 59.- (1)  Înţelegerea părţilor poate fi suspusă autentificării notarului public ori încuviinţării instanţei de judecată, în condiţiile prevăzute la art. 63.


	10. Articolul 59 se modifică şi va avea următorul cuprins:
Art. 59. (1). - Partile pot solicita notarului public autentificarea, in conditiile legii si cu respectarea procedurilor legale, a intelegerii lor.

Autor: Comisia juridica
	Acest articol a fost modificat prin Art. 62 – din LPA CPC:

Art. 62. – Legea nr. 192/2006 privind medierea şi organizarea profesiei de mediator, publicată în Monitorul Oficial al României, Partea I, nr. 441 din 22 mai 2006, cu modificările şi completările ulterioare, se modifică după cum urmează:

1. Articolul 59 se modifică şi va avea următorul cuprins:

„Art. 59. – (1) Părţile pot solicita notarului public autentificarea înţelegerii lor.

	
	
	(2) De asemenea, părţile se pot înfăţişa la instanţa judecătorească pentru a cere să se dea o hotărâre care să consfinţească înţelegerea lor. Competenţa aparţine fie judecătoriei în a cărei circumscripţie îşi are domiciliul sau reşedinţa sau, după caz, sediul oricare dintre părţi, fie judecătoriei în a cărei circumscripţie se află locul unde a fost încheiat acordul de mediere. Hotărârea prin care instanţa încuviinţează înţelegerea părţilor se dă în camera de consiliu şi constituie titlu executoriu în condiţiile legii. Dispoziţiile art. 432-434 din Codul de procedură civilă se aplică în mod corespunzător.”
	(2) Părţile se pot înfăţişa la instanţa judecătorească pentru a cere, indeplinind procedurile legale, să se dea o hotărâre care să consfinţească înţelegerea lor. Competenţa aparţine fie judecătoriei în a cărei circumscripţie îşi are domiciliul sau reşedinţa ori, după caz, sediul, oricare dintre părţi, fie judecătoriei în a cărei circumscripţie se află locul unde a fost încheiat acordul de mediere. Hotărârea prin care instanţa încuviinţează înţelegerea părţilor se dă în camera de consiliu şi constituie titlu executoriu în condiţiile legii. Dispoziţiile art. 432-434 din Codul de procedură civilă se aplică în mod corespunzător.”
Autor: deputat Alina Gorghiu.

	(2) Părţile se pot înfăţişa la instanţa judecătorească pentru a cere, indeplinind procedurile legale, să se dea o hotărâre care să consfinţească înţelegerea lor. Competenţa aparţine fie judecătoriei în a cărei circumscripţie îşi are domiciliul sau reşedinţa ori, după caz, sediul, oricare dintre părţi, fie judecătoriei în a cărei circumscripţie se află locul unde a fost încheiat acordul de mediere. Hotărârea prin care instanţa încuviinţează înţelegerea părţilor se dă în camera de consiliu şi constituie titlu executoriu în condiţiile legii. Dispoziţiile art. 432-434 din Codul de procedură civilă se aplică în mod corespunzător.”

	18. 
	
	
	11. După articolul 59 se introduc două noi articole, art. 591 şi 592, cu următorul cuprins:

     “Art.591 Dacă acordul de mediere se referă la o cauză succesorală şi a intervenit înainte de eliberarea certificatului de moştenitor, competenţa aparţine notarului public, conform legii.
Autor: Comisia juridica
	Pentru corelarea textului din legea specială cu prevederi de competenţă instituţională (art. 10 alin.1 lit.a) din legea nr. 36/1995), după tiparul stabilit de legiuitor prin legea de punere în aplicare a Codului de proc. civ. alin. (2) fiind redat astfel cum a fost completată prin acest act normativ.



	19. 
	
	
	Art. 592.-  Cererea adresată instanţei, privind pronunţarea unei hotărâri care să consfinţească înţelegerea părţilor rezultată din acordul de mediere este scutită de plata taxei judiciare de timbru, cu exceptia cazurilor in care acordul de mediere priveste tranferul dreptului de proprietate asupra unui bun imobil, a altor drepturi reale, partaje si  cauze succesorale.”

Autor: Comisia juridica
	

	20. 
	Secţiunea 5: Medierea în cazul unui litigiu civil pe rolul instanţelor de judecată
	
	12. La Capitolul V, titlul Secţiunii a 5-a se modifică şi va avea următorul cuprins:

„SECŢIUNEA a 5-a

 Medierea în cazul unui litigiu pe rolul instanţelor de judecată”

Autor: deputat Alina Gorghiu.

	Având în vedere că etapă premergătoare urmează să fie aplicată şi în materie penală titlul Secţiunii a V-a trebuie modificat în mod corepunzător.

	21. 
	
	
	13. După articolul 60 se introduce un nou articol, art. 601, cu următorul cuprins:

“Art. 601.- (1) În litigiile ce pot face, potrivit legii, obiect al medierii sau al altei forme alternative de soluţionare a conflictelor, părţile şi/sau partea interesată, după caz, sunt ţinute să facă dovada că au participat la şedinţa de informare cu privire la avantajele medierii,  în următoarele materii:

	

	
	
	
	a) în domeniul protecţiei consumatorilor, când consumatorul invocă existenţa unui prejudiciu ca urmare a achiziţionării unui produs sau unui serviciu defectuos, a nerespectării clauzelor contractuale ori garanţiilor acordate, a existenţei unor clauze abuzive cuprinse în contractele încheiate între consumatori şi operatorii economici, ori a încălcării altor drepturi prevăzute în legislaţia naţională sau a Uniunii Europene în domeniul protecţiei consumatorilor;


	

	
	
	
	b) în materia dreptului familiei, în situaţiile prevăzute la art. 64;

	

	
	
	
	c) în domeniul litigiilor privind posesia, grăniţuirea,  strămutarea de hotare, precum şi în orice alte litigii care privesc raporturile de vecinătate;


	

	
	
	
	d) în domeniul răspunderii profesionale în care poate fi angajată răspunderea profesională, respectiv cauzele de malpraxis, în măsura în care prin legi speciale nu este prevăzută o altă procedură;


	

	
	
	
	e) în litigiile de muncă izvorâte din încheierea, executarea şi încetarea contractelor individuale de muncă;


	

	
	
	
	f) în litigiile civile a căror valoare este sub 50.000 lei, cu excepţia litigiilor în care s-a pronunţat o hotărâre executorie de deschidere a procedurii de insolvenţă, a acţiunilor referitoare la Registrul Comerţului si a cazurilor în care părţile aleg să recurgă la procedurile prevăzute la art. 999 - 1018 din Codul de procedura civilă;
	

	
	
	
	g) în cazul infracţiunilor pentru care acţiunea penală se pune în mişcare la plângerea prealabilă a persoanei vătămate şi împăcarea părţilor înlătură răspunderea penală, după formularea plângerii, dacă făptuitorul este cunoscut sau a fost identificat, cu condiţia ca victima să îşi exprime consimţământul de a participa la şedinţa de informare împreună cu făptuitorul.

Autor: deputat Alina Gorghiu.


	

	
	
	
	(2) În sensul alin.(1), dovada participării la şedinţa de informare privind avantajele medierii într-o anumită materie se face printr-un proces-verbal de informare eliberat de mediatorul care a realizat informarea.”
Autor: deputat Alina Gorghiu.


	

	22. 
	(1) În cazul în care conflictul a fost dedus judecăţii, soluţionarea acestuia prin mediere poate avea loc din iniţiativa părţilor ori la recomandarea instanţei, acceptată de părţi, cu privire la drepturi asupra cărora părţile pot dispune potrivit legii. Medierea poate avea ca obiect soluţionarea în tot sau în parte a litigiului.

(2) La închiderea procedurii de mediere, mediatorul este obligat, în toate cazurile, să informeze în scris instanţa de judecată dacă părţile au ajuns sau nu la o înţelegere în urma procesului de mediere.

	8. Alineatul (1) al  articolului 61 se modifică şi va avea următorul cuprins:

„Art. 61.- (1) În cazul în care conflictul a fost dedus judecăţii, soluţionarea acestuia prin mediere va avea loc din iniţiativa părţilor sau la propunerea oricăreia din acestea, ori la recomandarea instanţei, cu privire la drepturi asupra cărora părţile pot dispune potrivit legii. Medierea va avea ca obiect soluţionarea în tot sau în parte a litigiului.”

	14. Articolul 61 se modifică şi va avea următorul cuprins:

„Art. 61.- (1) În cazul în care conflictul a fost dedus judecăţii, soluţionarea acestuia prin mediere poate avea loc din iniţiativa părţilor sau la propunerea oricăreia din acestea, ori la recomandarea instanţei, cu privire la drepturi asupra cărora părţile pot dispune potrivit legii. Medierea poate avea ca obiect soluţionarea în tot sau în parte a litigiului. Mediatorul nu poate solicita plata onorariului pentru informarea părţilor.
(2) La închiderea procedurii de mediere, mediatorul este obligat, în toate cazurile, să transmită instanţei de judecată competente acordul de mediere şi procesul-verbal de încheiere a medierii în original şi în format electronic dacă părţile au ajuns la o înţelegere sau doar procesul verbal de încheiere a medierii  în situaţiile prevăzute la art. 56 alin. (1) lit.b) şi c).”
Autor: deputat Alina Gorghiu.


	

	23. 
	Art. 63. - (1) În cazul în care conflictul a fost soluţionat pe calea medierii, instanţa va pronunţa, la cererea părţilor, o hotărâre, potrivit dispoziţiilor art. 271 din Codul de procedură civilă.

	
	15. Alineatele (1) şi (2) articolului 63 se modifică şi vor avea următorul cuprins:

“Art. 63. – (1) În cazul în care litigiul a fost soluţionat pe calea medierii, instanţa va pronunţa, la cererea părţilor, cu respectarea conditiilor legale, o hotărâre, dispoziţiile art. 432-434 din Codul de procedură civilă fiind aplicabile în mod corespunzător.

Autor: Comisia juridica
	(Text din LPA CPC)
2. La articolul 63, alineatele (1) şi (2) se modifică şi vor avea următorul cuprins:
„Art. 63. – (1) În cazul în care litigiul a fost soluţionat pe calea medierii, instanţa va pronunţa, la cererea părţilor, o hotărâre, dispoziţiile art. 432-434 din Codul de procedură civilă fiind aplicabile în mod corespunzător.



	
	Art. 63 .- (2) Odată cu pronunţarea hotărârii, instanţa va dispune, la cererea părţii interesate, restituirea taxei judiciare de timbru, plătită pentru învestirea acesteia.
	9. Alineatul (2) al articolului 63 se modifică şi va avea următorul cuprins:

„(2) Odată cu pronunţarea hotărârii, instanţa dispune, la cererea părţii interesate, restituirea taxei judiciare de timbru avansate la instanţa de fond, precum şi în căile de atac. 
	 (2) Odată cu pronunţarea hotărârii, instanţa va dispune, la cererea părţii interesate, restituirea taxei judiciare de timbru, plătită pentru învestirea acesteia, cu excepţia cazurilor în care conflictul soluţionat pe calea medierii este legat de transferul dreptului de proprietate, constituirea altui drept real asupra unui bun imobil, partaje si cauze succesorale.”

Autor: Comisia juridică
	(Text din LPA CPC)
(2) Odată cu pronunţarea hotărârii, instanţa va dispune, la cererea părţii interesate, restituirea taxei judiciare de timbru, plătită pentru învestirea acesteia, cu excepţia cazurilor în care conflictul soluţionat pe calea medierii este legat de transferul dreptului de proprietate şi/sau constituirea altui drept real asupra unui bun imobil.”



	24. 
	––––––––––––––––
	10. La articolul 63, după alineatul (2) se introduc trei noi alineate, alin. (21) - (23), cu următorul cuprins:

„(21) În cazul în care părţile se vor prezenta cu acordul de mediere la primul termen de judecată, acestea vor fi scutite de achitarea taxei judiciare de timbru.

(22) În termen de 10 zile de la primirea acordului de mediere, instanţa va elibera hotărârea care să consfinţească înţelegerea părţilor.

(23) În situaţia încheierii unui acord, mediatorul este obligat să depună, la organul de urmărire penală sau la instanţa competentă, acordul de mediere şi procesul-verbal de încheiere a medierii în original şi în format electronic.”


	(21) –  Se elimină.
Autor: deputat Alina Gorghiu.
(22) –  Se elimină.
Autor: deputat Alina Gorghiu.
 (23) Se elimină. 

Autor: deputat Alina Gorghiu.

	Acest text este înglobat în art. 63 alin. (2), astfel cum a fost modificat prin LPA CPC.

Observaţie pertinenta a Guvernului: La art. 63 alin. (21), soluţia legislativă porneşte de la premisa că taxa
judiciară de timbru se plăteşte la primul termen de judecată, însă, potrivit
art. 20 alin. (1) din Legea nr. 146/1997privind taxele judiciare de timbru, cu
modificările şi completările ulterioare, „Taxele judiciare de timbru se plătesc anticipat".

    Reglementarea este cuprinsă în art. 61 alin. (2) şi în art. 70 alin. (5), astfel cum au fost reformulate prin amendamente.

	25. 
	
	
	16. După alineatul (2) al articolului 63 se introduce un nou alineat, alin. (21), cu următorul cuprins:

„(21) - Instanţa de judecată nu va dispune restituirea taxei judiciare de timbru platita pentru investirea acesteia, în cazul în care conflictul solutionat este legat de o cauză succesorală pentru care nu s-a eliberat certificatul de moştenitor.”

Autor: Comisia juridica
	Legea de punere în aplicare a Codului de procedură civilă s-a referit în această privinţă la faptul că taxa judiciară nu se restituie dacă hotărârea judecătorească se referă la transferul sau constituirea unui drept real imobiliar. Simetric, ar trebui să se prevadă că taxa de timbru nu se va restitui nici dacă hotărârea constată şi numărul şi calitatea moştenitorilor – adică ţine loc de certificat de moştenitor. În aceeaşi ordine de idei trebuie subliniat că această dovadă ar trebui obţinută în toate cazurile de către moştenitori întrucât atribuţiile mediatorului nu se suprapun nici peste competenţa instanţei de judecată şi nici a notarului public.


	26. 
	Art. 64.- (1) Pot fi rezolvate prin mediere neînţelegerile dintre soţi privind continuarea căsătoriei, exerciţiul drepturilor părinteşti, stabilirea domiciliului copiilor, contribuţia părinţilor la întreţinerea copiilor, precum şi orice alte neînţelegeri care apar în raporturile dintre soţi cu privire la drepturi de care ei pot dispune potrivit legii.

	11. Alineatul (1)  al articolului 64 se modifică şi va avea următorul cuprins:

„Art. 64.- (1) Vor fi rezolvate prin mediere neînţelegerile dintre soţi privitoare la:


	17. Alineatul (1)  al articolului 64 se modifică şi va avea următorul cuprins:

„Art. 64.- (1) Pot fi rezolvate prin mediere neînţelegerile dintre soţi privitoare la:

Autor: deputat Alina Gorghiu.
	

	
	
	a) continuarea căsătoriei; 
	a) Nemodificat
	

	
	
	b)     partajul de bunuri comune;


	b) Nemodificat.
	

	
	
	c) exerciţiul drepturilor părinteşti;


	c) Nemodificat.

.

	

	
	
	d) stabilirea domiciliului copiilor;
	d) Nemodificat.


	

	
	
	e) contribuţia părinţilor la întreţinerea copiilor;


	e) Nemodificat.


	

	
	
	f) orice alte neînţelegeri care apar în raporturile dintre soţi cu privire la drepturi de care ei pot dispune potrivit legii.


	f) Nemodificat.


	

	27. 
	             –––––––––––––––––
	18. La articolul 64, după alin (1) se introduc două noi alineate, alin. (11) şi (12), cu următorul cuprins:

„(11) Fac excepţie de la prevederile alin (1), cauzele aflate pe rolul instanţelor de judecată la data intrării in vigoare a prezentei legi, ce au ca obiect : 
	Se elimină.

Autor: deputat Alina Gorghiu.
	

	
	
	a) neînţelegerile dintre soţi privind continuarea căsătoriei;


	Se elimină.

Autor: deputat Alina Gorghiu
	

	
	
	b) partajul de bunuri comune;


	Se elimină.

Autor: deputat Alina Gorghiu
	

	
	
	c) exerciţiul drepturilor părinteşti;


	Se elimină.

Autor: deputat Alina Gorghiu
	

	
	
	       d) stabilirea domiciliului copiilor;
	Se elimină.

Autor: deputat Alina Gorghiu
	

	
	
	e) contribuţia părinţilor la întreţinerea copiilor;


	Se elimină.

Autor: deputat Alina Gorghiu
	

	
	
	       f) orice alte neînţelegeri care apar în raporturile dintre soţi cu privire la drepturi de care ei pot dispune potrivit legii, daca părţile sau oricare din ele, fac dovada participării la o procedură de mediere, până la data intrării in vigoare a prezentei legi. Dovada participării la mediere de către parţi sau oricare din acestea se va face printr-un înscris eliberat de mediator.
	Se elimină.

Autor: deputat Alina Gorghiu
	

	28. 
	
––––––––––––
	(12) În cazul acordurilor de mediere încheiate de părţi, în cauzele/conflictele ce au ca obiect exerciţiul drepturilor părinteşti, contribuţia părinţilor la întreţinerea copiilor şi stabilirea domiciliului copiilor, acestea se transpun numai printr-o hotărâre de expedient.”


	18. După alineatul (1) al articolului 64 se introduce un nou alineat, alin. (11), cu următorul cuprins:

„(11) Acordurile de mediere încheiate de părţi, în cauzele/conflictele ce au ca obiect exerciţiul drepturilor părinteşti, contribuţia părinţilor la întreţinerea copiilor şi stabilirea domiciliului copiilor, îmbracă forma unei hotărâri de expedient.”

Autor: deputat Alina Gorghiu.


	

	29. 
	(2) Nici persoana vătămată şi nici făptuitorul nu pot fi constrânşi să accepte procedura medierii.

	19. Alineatul (2) al articolului 67 se modifică şi va avea următorul cuprins:
„(2) În cazurile prevăzute la art. 43 alin. (21) şi art. 43 alin. (22), persoana vătămată şi/sau făptuitorul vor încerca soluţionarea litigiului pe calea medierii.

	Se elimină.

Autor: deputat Alina Gorghiu.


	

	30. 
	Art. 70

(3) Mediatorul are obligaţia să comunice organului judiciar o copie de pe procesul-verbal de închidere a procedurii de mediere.
……………………………

(5) Pentru soluţionarea cauzelor penale în baza acordului încheiat ca rezultat al medierii, părţile sunt obligate să depună la organul judiciar forma autentică a acordului sau să se prezinte în faţa organului judiciar pentru a se lua act de voinţa acestora.


	20. La articolul 70, alineatele (3) şi  (5) se abrogă.
	    19. La articolul 70, alineatul (3) se abrogă.

Autor: deputat Alina Gorghiu.


	

	31. 
	(5) Pentru soluţionarea cauzelor penale în baza acordului încheiat ca rezultat al medierii, părţile sunt obligate să depună la organul judiciar forma autentică a acordului sau să se prezinte în faţa organului judiciar pentru a se lua act de voinţa acestora.


	
	20. Alineatul (5) al articolului 70 se modifică şi va avea următorul cuprins:

“(5) Pentru soluţionarea cauzelor penale în baza acordului încheiat ca rezultat al medierii, mediatorul este obligat să transmită organului judiciar acordul de mediere şi procesul-verbal de încheiere a medierii în original şi în format electronic dacă părţile au ajuns la o înţelegere, sau doar procesul verbal de încheiere a medierii  în situaţiile prevăzute la art. 56 alin. (1) lit.b) şi c).
Autor: deputat Alina Gorghiu.


	

	32. 
	Art. 72

(2) Persoanele care au absolvit sau care, la intrarea în vigoare a prezentei legi, urmează un curs de formare a mediatorilor în ţară ori în străinătate, dacă îndeplinesc condiţiile prevăzute la art. 7 lit. a)-e), pot solicita autorizarea ca mediator, în condiţiile prezentei legi, având obligaţia prezentării documentelor care atestă programa de formare parcursă. Consiliul de mediere va decide autorizarea după evaluarea conţinutului programei de formare prezentate, inclusiv a duratei pregătirii. Dispoziţiile art. 8 alin. (5) se aplică în mod corespunzător.


	----------------------------------------
	21. Alineatul (2) al articolului 72 se modifică şi va avea următorul cuprins:
„(2) Persoanele care au absolvit sau care, la intrarea în vigoare a prezentei legi, urmează un curs de formare profesională a mediatorilor în ţară ori în străinătate, dacă îndeplinesc condiţiile prevăzute la art. 7 lit. a)-e), pot solicita autorizarea ca mediator, în condiţiile prezentei legi, având obligaţia prezentării documentelor care atestă programa de formare parcursă. Consiliul de mediere va decide autorizarea după evaluarea conţinutului programei de formare prezentate, inclusiv a duratei pregătirii. Dispoziţiile art. 8 alin. (5) se aplică în mod corespunzător.”

Autor: Comisia juridică.
	Pentru unitate în terminologie.

	33. 
	Art. 74. 

(2) Acordarea avizului prevăzut la art. 9 de către Consiliul de mediere devine aplicabilă de la data publicării în Monitorul Oficial al României, Partea I, a standardelor de formare în domeniul medierii
	----------------------------------------
	22. La articolul 74, alineatul (2) se abrogă.
Autor: Comisia juridică.
	Articolul 9 a fost modificat prin Legea nr. 370/2009 şi nu mai există nicio prevedere referitoare la avizarea de către Consilul de mediere a programelor de formare profesională.

	34. 
	Art. 75.- Avocaţii, notarii publici şi consilierii juridici care dobândesc calitatea de mediator potrivit prevederilor prezentei legi pot desfăşura activitatea de mediere în cadrul formelor de exercitare a profesiei lor la sediul unde îşi exercită activitatea.
	21. Articolul 75 se modifică şi va avea următorul cuprins:

„Art. 75.- Membrii altor profesii liberale care dobândesc calitatea de mediator potrivit prevederilor prezentei legi, pot desfăşura activitatea de mediere la sediul unde îşi exercită activitatea de bază.”
	23. Articolul 75 se modifică şi va avea următorul cuprins:

“Art. 75. - Avocaţii, notarii publici, precum şi membrii altor profesii liberale care dobândesc calitatea de mediator potrivit prevederilor prezentei legi pot desfăşura activitatea de mediere la sediul unde îşi exercită activitatea de bază 

Autor: deputat Alina Gorghiu.


	

	35. 
	
	Art. II. - Codul de procedură civilă, republicat în Monitorul Oficial nr. 45 din 24 februarie 1948, cu modificările şi completările ulterioare, se modifică şi se completează după cum urmează:


	Se elimină.

Autor: deputat Alina Gorghiu.
	

	36. 
	Art. 131 

În tot cursul procesului, judecătorul va încerca împăcarea părţilor, dându-le îndrumările necesare, potrivit legii, în acest scop, el va solicita înfăţişarea personală a părţilor, chiar dacă acestea sunt reprezentate. Dispoziţiile art. 1321 alin. 2 sunt aplicabile.

În litigiile care, potrivit legii, pot face obiectul procedurii de mediere, judecătorul poate invita părţile să participe la o şedinţă de informare cu privire la avantajele folosirii acestei proceduri. Când consideră necesar, ţinând seama de circumstanţele cauzei, judecătorul va recomanda părţilor să recurgă la mediere, în vederea soluţionării litigiului pe cale amiabilă, în orice fază a judecăţii. Medierea nu este obligatorie pentru părţi.
Dacă, în condiţiile alin. 1 sau 2, părţile se împacă, judecătorul va constata învoiala lor în cuprinsul hotărârii pe care o va da. Dispoziţiile art. 271-273 sunt aplicabile.
	1. Articolul 131 se modifică şi va avea următorul cuprins:

„Art. 131.- (1) În tot cursul procesului, judecătorul va încerca împăcarea părţilor, dându-le îndrumările necesare, potrivit legii, în acest scop, el va solicita înfăţişarea personală a părţilor, chiar dacă acestea sunt reprezentate. Dispoziţiile art. 1321 alin. 2 sunt aplicabile.


	Se elimină.

Autor: deputat Alina Gorghiu.
	

	
	
	(2) În litigiile care, potrivit legii, pot face obiectul procedurii de mediere, şi pentru care încheierea unui acord prin procedura medierii nu este obligatorie pentru părţi, judecătorul invită părţile să participe la o şedinţă de informare cu privire la avantajele folosirii acestei proceduri. Când consideră necesar, ţinând seama de circumstanţele cauzei, judecătorul va recomanda părţilor să recurgă la mediere, în vederea soluţionării litigiului pe cale amiabilă, în orice fază a judecăţii. 


	Se elimină.

Autor: deputat Alina Gorghiu.
	

	
	
	(3) Prin excepţie de la prevederile alin. (2), în litigiile prevăzute la art. 43 alin. (21) din Legea nr. 192/2006 privind medierea şi organizarea profesiei de mediator, cu modificările şi completările ulterioare, care, potrivit legii, fac obiectul procedurii de mediere, judecătorul invită părţile să participe la o şedinţă de informare cu privire la avantajele folosirii acestei proceduri. Ţinând seama de circumstanţele cauzei, judecătorul recomandă părţilor să recurgă la mediere, în vederea soluţionării litigiului pe cale amiabilă, în orice fază a judecăţii. În cazurile prevăzute de prezentul alineat, medierea este obligatorie pentru părţi.


	Se elimină.

Autor: deputat Alina Gorghiu.
	

	
	
	(4) În cazul în care judecătorul recomandă medierea, părţile se vor prezenta la mediator, în vederea informării lor cu privire la avantajele medierii. După informare, părţile decid dacă acceptă sau nu soluţionarea litigiului prin mediere. Până la termenul fixat de instanţă, care nu poate fi mai scurt de 15 zile, părţile depun procesul-verbal întocmit de mediator cu privire la rezultatul şedinţei de informare.


	Se elimină.

Autor: deputat Alina Gorghiu.
	

	
	
	(5) Prevederile alin. (4) nu sunt aplicabile în cazul în care părţile au încercat soluţionarea litigiului prin mediere anterior introducerii acţiunii.
	Se elimină.

Autor: deputat Alina Gorghiu.
	

	
	
	(6) Dacă, în condiţiile alin. (1) sau (2), părţile se împacă, judecătorul va constata învoiala lor în cuprinsul hotărârii pe care o va da. Dispoziţiile art. 271-273 sunt aplicabile.


	Se elimină.

Autor: deputat Alina Gorghiu.
	

	37. 
	
	2. Alineatul 2 al articolului 6141 se modifică şi va avea următorul cuprins:

„(2).- În cazurile în care judecătorul recomandă medierea, acestea se vor prezenta la mediator, în vederea informării lor cu privire la avantajele medierii. Mediatorul nu poate solicita plata onorariului pentru informarea părţilor. După informare, părţile decid dacă acceptă sau nu soluţionarea divorţului prin mediere.


	Se elimină.

Autor: deputat Alina Gorghiu.
	Textul este deja cuprins în art. 222 alin. (3) din noul Cod de procedură civilă si in teza finală a rt. 61 alin. (1) din Legea 192/2006.

	38. 
	
	3. Alineatul 2 al articolului 6141 se modifică şi va avea următorul cuprins:

„(2) În cazul în care judecătorul recomandă medierea, acestea se vor prezenta la mediator, în vederea informării lor cu privire la avantajele medierii. Mediatorul nu poate solicita plata onorariului pentru informarea părţilor. După informare, părţile decid dacă acceptă sau nu soluţionarea litigiului prin mediere.”


	Se elimină.

Autor: deputat Alina Gorghiu.
	Textul este deja cuprins în art. 222 alin. (3) din noul Cod de procedură civilă si in teya finală a rt. 61 alin. (1) din Legea 192/2006.

	39. 
	
	Art. III.- (1) Prezenta lege intră în vigoare la data publicării în Monitorul Oficial, cu excepţia art. 43 care va intra în vigoare în termen de 6 luni de la data publicării în Monitorul Oficial.


	Art. II.- Prezenta lege intră în vigoare la 1 octombrie 2012, cu excepţia dispoziţiilor      art. 601 din Legea nr. 192/2006 privind medierea şi organizarea profesiei de mediator, cu modificările şi completările ulterioare, precum şi modificările şi completările aduse prin prezenta lege, care intră în vigoare la 6 luni de la data publicării prezentei legi în Monitorul Oficial al României, Partea I.

Autor: Comisia juridică


	

	40. 
	
	Art. IV.- (1) În 15 zile de la intrarea în vigoare a prezentei legi, Ministerul Justiţiei va numi prin Ordin al Ministrului, Preşedintele şi membrii unui Consiliu de Mediere interimar.

 (2) Durata mandatului Consiliului de Mediere interimar este de 6 luni de la numire.

(3) În termen de 6 luni de la numire, Consiliul de Mediere interimar are obligaţia de a organiza noi alegeri, conform prevederilor prezentei legi.
	Se elimină.

Autor: deputat Alina Gorghiu.
	

	41. 
	
	
	Art. III. - Dispoziţiile art. 17 alin. (4) şi ale art. 18 alin. (1) din Legea nr. 192/2006 privind medierea şi organizarea profesiei de mediator, cu modificările şi completările ulterioare, precum şi cu modificările şi completările aduse prin prezenta lege se aplică şi mandatelor în exerciţiu la data intrării în vigoare a prezentei legi. 

Autor: deputat Alina Gorghiu.
	

	42. 
	
	
	Art. IV – În termen de 60 de zile de la republicarea Legii nr. 192/2006 privind medierea şi organizarea profesiei de mediator, cu modificările şi completările ulterioare, precum şi cu modificările şi completările aduse prin prezenta lege în Monitorul Oficial al României, Partea I,  Consiliul de mediere va adopta statutul profesiei de mediator si modificarile şi completările Regulamentului de organizare si functionare.

Autor: deputat Alina Gorghiu.
	

	
	
	
	Art. V – În termen de 30 de zile de la data intrării în vigoare a prezentei legi, Legea nr. 192/2006 privind medierea şi organizarea profesiei de mediator, publicată în Monitorul Oficial al României, Partea I, nr. 441 din 22 mai 2006, cu modificările şi completările ulterioare, inclusiv cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: deputat Alina Gorghiu.


	


ANEXA II

AMENDAMENTE RESPINSE:

	Nr. crt.
	      Legea nr. 192/2006
	Text Senat
	Autorul amendamentului
	Motivarea 

1.Argumente pentru susţinere

2Argumente pentru respingere
	Cameră decizională

	1
	
	
	După articolul 75 se introduce un nou articol, art. 751 , cz următorul cuprins: 

„Art. 75 1. – Avocaţii si notarii publici dobândesc calitatea de mediator prin inscrierea in tabloul mediatorilor si prin achitarea taxelor si obligatiilor stabililte in conditiile legii, fara indeplinirea unor alte conditii de fond si de forma.

Autori: deputaţii Mate Andras Levente şi Gheorghe Gabor.


	1. Pentru reglementarea concretă a profesiei, în raport de alte profesii liberale.
2. Prin vot, membrii Comisiei au respins amendamentul.
	Camera Deputaţilor.

	      2.


	
	
	După articolul I, se introduce un nou articol, art. I1, cu următorul cuprins:
„La articolul 23 din Legea nr. 146/1997 privind taxele judiciare de timbru, publicată în Monitorul Oficial al României nr. 173 din 29 iulie 1997, cu modificările şi completările ulterioare, după alineatul (2) se introduce un nou alineat, alin. (21), cu următorul cuprins:
„ (21) În cazul în care, până la prima zi de înfăţişare, părţile încheie tranzacţie sau renunţă la judecată, suma achitată cu titlu de taxă judiciară de timbru se restituie în întregime, iar în cazul în care tranzacţia ori renunţarea la judecată intervin ulterior primei zile de înfăţişare, se restituie până la jumătate din suma achitată, ţinând seama de actele procesuale deja îndeplinite.

Autori: deputaţii Mate Andras Levente şi Gheorghe Gabor.

	1. Pentru reglementarea concretă a profesiei, în raport de alte profesii liberale.

2. Prin vot, membrii Comisiei au respins amendamentul.
	Camera Deputaţilor

